豐歲行
作者：張守
朝代：宋

paragraphs: 早禾飽熟收山場，晚禾碩茂青吐芒。
五風十雨作豐歲，一飽何以酬蒼蒼。
牛遭癘疫大半死，挽犁豈誇人力強。
妻兒翁媪共耕鑿，勤勞有此一稔償。
人言穀賤三農傷，我喜不乏三軍糧。
邉騎長驅自送死，卒致一怒煩君王。
將軍輸忠士賈勇，獻俘獻捷來相望。
忍令戰士有饑色，努力收斂輸太倉。
勿言無以飽妻子，湏知餓死勝兵死。